Arrianos
Store norske leksikon,Språk og litteratur,Litteratur i verden,Europa,Hellas’ litteratur i antikken
Arrianos var en gresk historiker og filosof, født i Nikomedia i Bithynia. Han ble konsul i 130, var i årene 131–37 stattholder i Kappadokia og levde senere i Athen. I sin forfattervirksomhet etterlignet han Xenofon.
Bevarte hovedverker av Arrianos er Anabasis, et verdifullt historieverk om Aleksander den stores tog, og Indica, vesentlig en geografisk skildring av India. Epiktets foredrag er opptegnelser om hans lærer Epiktets forelesninger, et verk av stor betydning for kjennskapet til den stoiske etikken. Arrianos søker i sitt språk å etterligne klassisk attisk gresk.Anabasis og Indica er begge oversatt til dansk av Martin Clarentius Gertz (1913–1915). Les mer i Store norske leksikon den greske antikkens litteratur den greske antikkens historie